text: ব্রাহ্মণবাড়িয়া বাংলাদেশের একটি চট্টগ্রাম বিভাগের একটি শহর। এটি ব্রাহ্মণবাড়িয়া সদর উপজেলা এবং ব্রাহ্মণবাড়িয়া জেলার সদরদপ্তর। কুমিল্লার পরে এটি পূর্ব বাংলাদেশের দ্বিতীয় বৃহত্তম শহর। ব্রাহ্মণবাড়িয়া বাংলাদেশের প্রাচীনতম পৌরসভাগুলির মধ্যে একটি এবং এটি ১৭৬৯ সালে প্রতিষ্ঠিত হয়েছিল। ব্রাহ্মণবাড়িয়াকে ১৯৮৪ সালে একটি জেলা হিসাবে ঘোষণা করা হয়। ২০২০ সালের হিসাব অনুসারে  ব্রাহ্মণবাড়িয়া শহরে ২,৬৮,৬৩৬ জন লোক বাস করে। শহরটি ১৯৮৪ সাল পর্যন্ত বৃহত্তর কুমিল্লা জেলার একটি অংশ ছিল। এটি বাংলাদেশের ১৭ তম বৃহত্তম শহর।
  
  প্রশাসন 
  ব্রাহ্মণবাড়িয়া শহর পরিচালনার জন্য ব্রাহ্মণবাড়িয়া পৌরসভা নামক একটি স্থানীয় সরকার সংস্থা গঠন করা হয় ১৯৭২ সালে। ২২.৪৯ বর্গ কি.মি. আয়তনের ব্রাহ্মণবাড়িয়া শহরের ১৭.৬০ বর্গ কি.মি. এলাকা ব্রাহ্মণবাড়িয়া পৌরসভা দ্বারা পরিচালিত হয় যেটি ব্রাহ্মণবাড়িয়া শহরকে ১২টি ওয়ার্ড এবং ৩৪টি মহল্লায় বিভক্ত করেছে। এ পৌর এলাকায় নাগরিক সুযোগ-সুবিধা ও পৌরসেবা দেয়াই এ সংস্থার কাজ।
  
  ভূগোল এবং জলবায়ু 
  
  ব্রাহ্মণবাড়িয়া বাংলাদেশ-এর পূর্ব-মধ্য অঞ্চলে অবস্থিত। এর নিকটবর্তী শহরগুলি হল ঢাকা, কুমিল্লা, নারায়ণগঞ্জ। এই শহরটি তিতাস নদীর তীরে রয়েছে। এছাড়াও ব্রাহ্মণবাড়িয়ার পশ্চিমে মেঘনা নদী বয়ে গেছে।
  
  ব্রাহ্মণবাড়িয়ায় ক্রান্তীয় ভেজা এবং শুষ্ক আবহাওয়া থাকে।
  
  চিত্রশালা
  
  তথ্যসূত্র
  
  বহিঃসংযোগ
  
  বিষয়শ্রেণী:ব্রাহ্মণবাড়িয়া
  বিষয়শ্রেণী:ব্রাহ্মণবাড়িয়া জেলা
  বিষয়শ্রেণী:বাংলাদেশের শহর
title: ব্রাহ্মণবাড়িয়া